Այնուհետեւ Արցախի արտգործնախարարն իր ելույթում նշեց, որ նախապես ծրագրել էին տարբեր միջոցառումներով նշել Արցախի անկախության 25 ամյակը, այդ թվում ձեռնարկներ էին նախահեսված սփյուռքում, ու թեեւ ապրիլյան իրադարձությունների պատճառով շատ ծրագրեր չիրականացան, բայց ոչ մի ուժ չի կարող Արցախի ժողովրդին ստիպել հրաժարվել իր պայքարից։ ՙՄենք միայնակ չենք այդ պայքարում, քանի որ մեզ հետ են Հայաստանը, սփյուռքը եւ մեր բարեկամները,,-ասաց արտգործնախարար Միրզոյանը։ Արցախը կառուցում է ազատ պետություն եւ ապրում է հանուն իր տեսլականի ու գաղափարի։ ,,Վաղ թե ուշ հասնելու ենք այդ նպատակին եւ Արցախը լինելու է անկախ պետություն, դրանով իր նպաստը բերելով ոչ միայն տարածաշրջանի, այլեւ միջազգային խաղաղությանը,,- եզրափակեց իր խոսքը Լեռնային Ղարաբաղի արտգործնախարարը։